Source: http://ec.europa.eu/civiljustice/divorce/divorce_spa_sl.htm
Timestamp: 2013-12-20 21:05:16+00:00

Document:
Evropska komisija - Evropska pravosodna mreža - Ločitev - Španija
> Ločitev
Zadnja sprememba: 10-12-2008
Ločitev - ŠpanijaTa stran je zastarela. Izvirno jezikovno različico smo posodobili in preselili na evropski portal e-pravosodje.
Kakšni so pogoji za razvezo zakonske zveze? 2.
Kakšni so razlogi za razvezo zakonske zveze? 3.
Kakšne so posledice razveze zakonske zveze v zvezi z: a)
osebnimi odnosi med zakoncema (npr. priimek)? b)
delitvijo premoženja zakoncev? c)
mladoletnimi otroki zakoncev (npr. starševska odgovornost in zahtevki za preživnino)? (glejte „Responsabilidad parental – España“ [Starševska odgovornost – Španija]) d)
obveznostjo plačevanja preživnine drugemu zakoncu? (glejte „Obligación de alimentos – España“ [Preživninska obveznost – Španija]) 4.
Kaj pomeni pravni izraz „prenehanje življenjske skupnosti“ v praksi? 5.
Kakšni so pogoji za prenehanje življenjske skupnosti? 6.
Kakšne so pravne posledice prenehanja življenjske skupnosti? 7.
Kaj pomeni „razveljavitev zakonske zveze“ v praksi? 8.
Kakšni so pogoji za razveljavitev zakonske zveze? 9.
Kakšne so pravne posledice razveljavitve zakonske zveze? 10.
Ali so na voljo alternativne zunajsodne možnosti reševanja sporov v zvezi z razvezo zakonske zveze, pri katerih ni treba sprožiti postopkov pri sodišču (npr. družinska mediacija)? 11.
Kje je treba vložiti zahtevek za razvezo/prenehanje življenjske skupnosti/razveljavitev zakonske zveze? Katere formalnosti je treba upoštevati in katere dokumente je treba priložiti zahtevku? a)
Kje je treba vložiti zahtevek? b)
Formalnosti in listine 12.
Ali je mogoče vložiti pritožbo zoper odločbo v zvezi z razvezo/prenehanjem življenjske skupnosti/razveljavitvijo zakonske zveze? 14.
Kaj je treba storiti, da bo odločba o razvezi/prenehanju življenjske skupnosti/razveljavitvi zakonske zveze, ki jo izda sodišče v drugi državi članici, priznana v Španiji? 15.
Pri katerem sodišču v Španiji je mogoče vložiti predlog za izpodbijanje odločbe o razvezi/prenehanju življenjske skupnosti/razveljavitvi zakonske zveze, ki jo je izdalo sodišče v drugi državi članici? Kateri postopek se pri tem uporablja? 16.
Katero pravo se uporablja v postopkih razveze zakonske zveze med zakoncema, ki ne prebivata v Španiji ali imata različno državljanstvo? 1. Kakšni so pogoji za razvezo zakonske zveze?
Po reformi, ki je bila izvedena z zakonom št. 15/2005, za razvezo zakonske zveze v Španiji ni potrebno predhodno prenehanje življenjske skupnosti ali hkraten obstoj zakonsko določenih razlogov. To pomeni, da se lahko tožba za razvezo zakonske zveze vloži neposredno in se pri tem ni treba sklicevati na razlog (za razvezo zakonske zveze je vedno potrebna sodna odločba). Postopek razveze zakonske zveze se lahko začne na zahtevo enega od zakoncev, na zahtevo enega od njiju in s soglasjem drugega ali na zahtevo obeh zakoncev. Za razvezo zakonske zveze morajo biti izpolnjene zgolj naslednje zahteve: Od sklenitve zakonske zveze morajo preteči trije meseci, če razvezo zakonske zveze zahtevata oba zakonca ali eden od njiju s soglasjem drugega. Od sklenitve zakonske zveze morajo preteči trije meseci, če razvezo zakonske zveze zahteva le eden od zakoncev.Obdobje od sklenitve zakonske zveze za razvezo zakonske zveze ni pomembno, če obstajajo dokazi, da je ogroženo življenje, telesna integriteta, svoboda, moralna integriteta ali spolna nedotakljivost zakonca, ki nastopa kot tožnik v zadevi razveze zakonske zveze, ali otrok obeh zakoncev ali enega od njiju. Glede na opisan sistem je mogoče ugotoviti, da za razvezo zakonske zveze zadošča izpolnjevanje zgoraj navedenih zahtev, tako da načeloma (razen v zadnjem primeru) toženec ne more ugovarjati razvezi zakonske zveze na podlagi materialnih razlogov.Vendar španska zakonodaja poleg neposredne tožbe za razvezo zakonske zveze omogoča, da zakonca zahtevata prenehanje življenjske skupnosti, pri katerem zakonca ne živita več skupaj, zakonska zveza pa ne preneha. Na vrh strani
Kot je navedeno zgoraj, lahko razvezo zakonske zveze (in prenehanje življenjske skupnosti) zahteva: le eden od zakoncevoba zakonca ali eden od njiju s soglasjem drugega.V prvem primeru mora zahtevek vključevati predlog ukrepov, s katerimi je treba urediti posledice razveze zakonske zveze ali prenehanja življenjske skupnosti. Ti ukrepi bodo obravnavani v postopku, pri čemer o njih odloči sodnik, če se zakonca ne dogovorita. V drugem primeru mora zahtevek vključevati dogovor med zakoncema o ukrepih, ki jih je treba sprejeti. Ti ukrepi so povezani s skupnim naslovom, skrbjo za otroke in njihovim preživljanjem ter delitvijo skupnega premoženja in možnih pokojnin med zakoncema. Ureditev prenehanja življenjske skupnosti in razveze zakonske zveze se uporablja v celoti za vse vrste zakonskih zvez med osebami istega ali drugačnega spola, ker od sprejetja zakona št. 13/2005 španska zakonodaja priznava moškim in ženskam pravico do sklenitve zakonske zveze ter določa, da za zakonsko zvezo veljajo enaki pogoji in posledice ne glede na to, ali sta zakonca istega ali drugačnega spola.
2. Kakšni so razlogi za razvezo zakonske zveze?
Po reformi s sprejetjem zakona št. 15/2005 za razvezo zakonske zveze v Španiji ni več potreben obstoj razloga, ker se ohranitev zakonske zveze šteje za izraz svobode zakoncev. Pred vložitvijo tožbe za razvezo zakonske zveze je treba upoštevati le najkrajše obdobje od sklenitve zakonske zveze (razen v nekaterih primerih). To obdobje je:Od sklenitve zakonske zveze morajo preteči trije meseci, če razvezo zakonske zveze zahtevata oba zakonca ali eden od njiju s soglasjem drugega. Od sklenitve zakonske zveze morajo preteči trije meseci, če razvezo zakonske zveze zahteva le eden od zakoncev.Obdobje od sklenitve zakonske zveze za razvezo zakonske zveze ni pomembno, če obstajajo dokazi, da je ogroženo življenje, telesna integriteta, svoboda, moralna integriteta ali spolna nedotakljivost zakonca, ki nastopa kot tožnik v zadevi razveze zakonske zveze, ali otrok obeh zakoncev ali enega od njiju.
3. Kakšne so posledice razveze zakonske zveze v zvezi z:
a) osebnimi odnosi med zakoncema (npr. priimek)?
Prva posledica razveze zakonske
zveze je prenehanje zakonske zveze. Zato preneha dolžnost skupnega življenja
ali dolžnost vzajemne pomoči, ki iz nje izhaja, in zakonca lahko ponovno
skleneta novo zakonsko zvezo.
Ker sklenitev zakonske zveze v
Španiji ne vključuje spremembe imena zakoncev, se tudi pri razvezi zakonske
zveze imena zakoncev ne spremenijo. Edina osebna sprememba zaradi razveze
zakonske zveze je sprememba zakonskega stanu, ker oseba ni več poročena,
ampak razvezana.
b) delitvijo premoženja zakoncev?
Z razvezo zakonske zveze se
spremeni finančni položaj, ki je nastal na podlagi zakonske zveze, razveljavi
se skupno premoženje, ki sta ga zakonca morda ustvarila, in razdeli se skupna
lastnina v postopku, odvisnem od finančne ureditve, ki je morda veljala za
c) mladoletnimi otroki zakoncev (npr. starševska odgovornost in zahtevki za preživnino)? (glejte „Responsabilidad parental – España“ [Starševska odgovornost – Španija])
Odločba o razvezi zakonske
zveze ne vpliva na odnose med starši in skupnimi otroki, ampak le na pravico
staršev do varstva in vzgoje otrok, o kateri mora sodišče, ki razvezo
zakonske zveze razglasi, odločiti tako, da to pravico dodeli enemu od
zakoncev in drugemu dodeli pravico do stikov z otrokom ali da obema staršema
dodeli pravico do skupnega varstva in vzgoje otroka.
Pravica do skupnega varstva in
vzgoje otrok se načeloma dodeli, če sta se starša dogovorila (v začetnem
predlogu dogovora ali med postopkom o ureditvi teh vprašanj), vendar lahko
sodnik izjemoma (na zahtevo enega od staršev in vedno na podlagi pozitivnega
mnenja tožilca) dodeli pravico do skupnega varstva in vzgoje otroka na
podlagi dejstva, da se lahko korist mladoletnika ustrezno zaščiti le s takšno
ureditvijo varstva in vzgoje. Na vrh strani
V skladu s temeljnim načelom z
razvezo zakonske zveze ne prenehajo obveznosti staršev do otrok, zato jih
morata preživljati oba.
To ponavadi pomeni, da mora
tisti od staršev, ki nima pravice do varstva in vzgoje otrok, plačevati
preživnino tistemu od staršev, ki to pravico ima, dokler otroci ne postanejo
finančno neodvisni ali dokler ne dosežejo takšnega položaja po svoji krivdi.
d) obveznostjo plačevanja preživnine drugemu zakoncu? (glejte „Obligación de alimentos – España“ [Preživninska obveznost – Španija])
Z razvezo zakonske zveze
preneha dolžnost skupnega življenja in vzajemne pomoči, zato nobeden od
zakoncev ni odgovoren za podporo in preživljanje drugega zakonca. Če pa je razveza
zakonske zveze povzročila finančno neravnovesje enega zakonca v primerjavi z
drugim in se je njegov položaj po razvezi zakonske zveze poslabšal, je
zakonec, na katerega je razveza zakonske zveze negativno vplivala, upravičen
do preživnine, ki jo plača drugi zakonec in s katero se neravnovesje izravna.
4. Kaj pomeni pravni izraz „prenehanje življenjske skupnosti“ v praksi?
Prenehanje življenjske
skupnosti pomeni konec skupnega življenja zakoncev, tj. prenehanje dolžnosti
skupnega življenja, pri tem pa ne vpliva na ureditev preživnine, ki se šteje
kot ustrezna za izravnavo neravnovesja. Hkrati zakonec ne more več
uporabljati premoženja drugega zakonca za plačevanje stroškov iz zakonske
5. Kakšni so pogoji za prenehanje življenjske skupnosti?
Enako kot za razvezo zakonske zveze tudi za prenehanje življenjske skupnosti po reformi s sprejetjem zakona št. 15/2005 v Španiji ni več potreben obstoj razloga, ker se ohranitev zakonske zveze šteje za izraz svobode zakoncev. Na vrh strani
Pred vložitvijo tožbe za prenehanje življenjske skupnosti je treba upoštevati le najkrajše obdobje od sklenitve zakonske zveze (razen v nekaterih primerih). To obdobje je:Od sklenitve zakonske zveze morajo preteči trije meseci, če prenehanje življenjske skupnosti zahtevata oba zakonca ali eden od njiju s soglasjem drugega. Od sklenitve zakonske zveze morajo preteči trije meseci, če prenehanje življenjske skupnosti zahteva le eden od zakoncev.Obdobje od sklenitve zakonske zveze za prenehanje življenjske skupnosti ni pomembno, če obstajajo dokazi, da je ogroženo življenje, telesna integriteta, svoboda, moralna integriteta ali spolna nedotakljivost zakonca, ki nastopa kot tožnik v zadevi prenehanja življenjske skupnosti, ali otrok obeh zakoncev ali enega od njiju. 6. Kakšne so pravne posledice prenehanja življenjske skupnosti?
prenehanja življenjske skupnosti so enake kot pri razvezi zakonske zveze,
edina razlika je v tem, da zakonska zveza ne preneha. Zato se lahko zakonska
zveza ohrani in se v celoti ponovno vzpostavi brez ponovne sklenitve zakonske
7. Kaj pomeni „razveljavitev zakonske zveze“ v praksi?
pomeni razglasitev sodišča, da je sklenjena zakonska zveza imela napake,
zaradi katerih je od začetka nična in neveljavna, kar pomeni, da zakonska
zveza ni nikoli obstajala in zato nima pravnih posledic. V skladu s tem
postaneta oba zakonca ponovno samska.
Posledice so prenehanje in
razveljavitev finančne ureditve, ki je veljala med zakonsko zvezo, ter
dolžnosti skupnega življenja in vzajemne pomoči.
V nasprotju s prenehanjem
življenjske skupnosti ali razvezo zakonske zveze dejstvo, da zakonska zveza
ni nikoli obstajala, pomeni, da zakoncema ni treba plačevati izravnalne
preživnine, za katero je morala obstajati veljavna zakonska zveza; vendar se
lahko takšne okoliščine ublažijo tako, da se dobrovernemu zakoncu dodeli
odškodnina, če je drugi zakonec pri sklenitvi zakonske zveze ravnal v slabi
Pravni status otrok, ki so ga
imeli pred odločbo o razveljavitvi zakonske zveze, se ne spremeni, torej so
posledice enake kot pri prenehanju življenjske skupnosti ali razvezi zakonske
8. Kakšni so pogoji za razveljavitev zakonske zveze?
Pogoji za razveljavitev zakonske zveze so:Eden od zakoncev ni privolil v sklenitev zakonske zveze. Zakonska zveza je bila sklenjena, čeprav je bil znan zadržek za sklenitev zakonske zveze: Eden od zakoncev je bil mladoleten, razen če je bila zadevna oseba starejša od 14 let in je sodišče uporabilo spregled zadržka (zadržek glede starosti). Eden od zakoncev je pred sklenitvijo druge zakonske zveze že sklenil zakonsko zvezo (bigamija). Eden od zakoncev je prednik ali potomec v ravni vrsti ali posvojenec drugega zakonca (sorodstvo). Eden od zakoncev je z drugim zakoncem v sorodstvu do tretjega kolena - stric do nečakinje - razen če je sodišče uporabilo spregled zadržka (sorodstvo). Eden od zakoncev je obsojen za umor ali kot sostorilec pri umoru drugega, razen če je ministrstvo za pravosodje odobrilo pomilostitev. Zakonska zveza je bila sklenjena v odsotnosti sodnika, župana ali drugega usposobljenega uradnika ali prič. Vendar na veljavnost zakonske zveze ne vpliva dejstvo, da ni bila oseba, pred katero sta zakonca sklenila zvezo, pristojna ali ni bila zakonito imenovana, če je vsaj eden od zakoncev ravnal v dobri veri in je uradnik opravljal funkcijo javno. Eden od zakoncev je sklenil zakonsko zvezo v zmoti glede identitete drugega zakonca ali njegovih osebnih lastnosti, ki bi lahko bile bistvene pri privolitvi v sklenitev zakonske zveze. Eden od zakoncev je sklenil zakonsko zvezo pod prisilo ali zaradi velikega strahu. 9. Kakšne so pravne posledice razveljavitve zakonske zveze?
Posledica razveljavitve
zakonske zveze je neveljavnost zakonske zveze od njene sklenitve. Zato
zakonca ponovno pridobita status samske osebe.
Vendar posledice razveljavljene
zakonske zveze, ki so nastale od njene sklenitve do datuma odločbe o
razveljavitvi in so povezane z otroki ali dobrovernim zakoncem ali
dobrovernima zakoncema, ostanejo veljavne.
Pri delitvi očitnega doma
zakoncev zakonec, ki je ravnal v slabi veri, ni upravičen do deleža v
dobičku, ki ga ustvari dobroverni zakonec.
Vendar lahko dobroverni
zakonec, če sta zakonca živela skupaj, dobi nadomestilo za izravnavo
finančnega neravnovesja, ki je morda nastalo zaradi odločbe o razveljavitvi.
10. Ali so na voljo alternativne zunajsodne možnosti reševanja sporov v zvezi z razvezo zakonske zveze, pri katerih ni treba sprožiti postopkov pri sodišču (npr. družinska mediacija)?
družinske mediacije ne ureja državni zakon. Vendar je ta institut urejen v nekaterih
zakonih avtonomnih skupnosti. Ti so zakon št. 5/1997 z dne
25. junija, ki ureja sistem socialnega skrbstva v skupnosti Valencije,
zakon št. 4/2001 z dne 31. maja, ki ureja družinsko mediacijo v
Galiciji, zakon št. 1/2001 z dne 15. marca o družinski mediaciji v
Kataloniji, zakon z dne 19. decembra 2001 za avtonomno skupnost
Valencije, zakon št. 15/2003 z dne 8. aprila o družinski mediaciji
na Kanarskih otokih ali zakon z dne 2. junija 2005 za Kastiljo-Mančo. Čeprav ne obstaja državna
zakonodaja, se stranke v postopku lahko dogovorijo. Člen 55 Uredbe EU
št. 2201/2003 določa, da osrednji organi na zahtevo osrednjega organa
druge države članice ali nosilca starševske odgovornosti sodelujejo v
posameznih zadevah, da bi se dosegli cilji te uredbe. V ta namen neposredno
ali s pomočjo javnih organov ali drugih organov sprejmejo vse ustrezne ukrepe
v skladu s pravom navedene države članice glede varstva osebnih podatkov, da
bi med drugim olajšali sklenitev dogovorov med nosilci starševske
odgovornosti s posredovanjem ali drugimi sredstvi in v ta namen omogočili
boljše čezmejno sodelovanje. Na ravni Evropske unije je pripravljen tudi
predlog Direktive Evropskega parlamenta in Sveta z dne 22. oktobra 2004
o nekaterih vidikih mediacije v civilnih in gospodarskih zadevah, ki je
sledil objavi zelene knjige z dne 19. aprila 2002 o alternativnem
reševanju sporov na področju civilnega in gospodarskega prava. V akcijskem
načrtu, ki je bil pripravljen junija 2005, je sprejetje direktive o
alternativnem reševanju sporov in mediaciji predvideno za leto 2006. Na vrh strani
V zvezi z družinsko mediacijo
je v uvodu zakona št. 15/2005 z dne 8. julija navedeno, da je
vzpostavitev mediacije alternativno prostovoljno sredstvo za reševanje
zahtevkov na področju družinskega prava, s katerim se poskuša s posredovanjem
nepristranskega in nevtralnega mediatorja doseči medsebojni dogovor. Zakon
uvaja novo pravilo 7ª k členu 770 Zakona o civilnem postopku. Strankama
omogoča, da zahtevata začasno prekinitev postopka prenehanja življenjske
skupnosti ali razveze zakonske zveze, če se želita dogovoriti. Takšna začasna
prekinitev se odobri v skladu s členom 19,4 Zakona o civilnem postopku in
omogoča, da se vključi mediator. Poleg tega je vlada dala soglasje (vključeno
v tretjo končno zakonsko odločitev), da se predloži osnutek zakona o
mediaciji, ki temelji na načelih Evropske unije ter v vsakem primeru na
načelih prostovoljnosti, nepristranskosti, nevtralnosti in zaupnosti, ter v
zvezi s storitvami mediacije, ki so jih vzpostavile avtonomne skupnosti. Takšna
spodbuda družinski mediaciji z zakonom št. 15/2005 z dne 8. julija
je zelo pomembna, ker dopolnjuje vsebino člena 55 Uredbe ES
št. 2201/2003. Poleg tega v Španiji velja
Zakon o spolnem nasilju (sistemski zakon št. 1/2004 z dne
28. decembra), v katerem so določeni ukrepi za celovito varstvo pred
spolnim nasiljem. Člen 44 navedenega zakona dodaja v sistemski zakon o
sodstvu (zakon št. 6/1985 z dne 1. julija) člen 87 b, ki določa
pristojnost sodišč za nasilje nad ženskami v civilnih in kazenskih zadevah, v
točki 5 pa prepoveduje mediacijo v takšnih okoliščinah spolnega nasilja.
11. Kje je treba vložiti zahtevek za razvezo/prenehanje življenjske skupnosti/razveljavitev zakonske zveze? Katere formalnosti je treba upoštevati in katere dokumente je treba priložiti zahtevku?
a) Kje je treba vložiti zahtevek?
Zahtevke za prenehanje življenjske skupnosti, razvezo zakonske zveze ali razveljavitev zakonske zveze lahko obravnava katero koli špansko sodišče, če so izpolnjeni naslednji pogoji:
Oba zakonca sta španska državljana.Oba zakonca imata običajno prebivališče v Španiji.Nasprotna stranka ima običajno prebivališče v Španiji.Zakonca sta imela zadnje skupno običajno prebivališče v Španiji, če eden od njiju tam še vedno prebiva.Eden od zakoncev ima običajno prebivališče v Španiji, če zahtevek vložita skupaj.Vlagatelj ima običajno prebivališče v Španiji, če je tu živel najmanj eno leto neposredno pred vložitvijo zahtevka ali če je tu živel najmanj šest mesecev neposredno pred vložitvijo zahtevka in ima tudi špansko državljanstvo.Španska sodišča so lahko pristojna tudi, če jim stranki predložita zadevo z izrecnim ali tihim soglasjem ali če je vlagatelj španski državljan in prebiva v Španiji, drugih odločilnih dejavnikov pa ni, vendar je v takšnem primeru mogoče, da odločba, ki jo sprejme špansko sodišče, ne bo priznana v drugih državah članicah Evropske unije.Na ozemlju Španije je treba zahtevek za razvezo zakonske zveze, prenehanje življenjske skupnosti ali razveljavitev zakonske zveze vložiti pri sodišču prve stopnje, natančneje pri sodišču prve stopnje:v kraju, v katerem je dom zakoncev;če zakonca prebivata na različnih upravnih območjih, lahko vlagatelj vloži zahtevekv kraju zadnjega skupnega prebivališča zakoncev ali kraju prebivališča nasprotne stranke;če nasprotna stranka nima stalnega ali običajnega prebivališča, lahko vlagatelj izbira in zahtevek vloži v kraju, v katerem nasprotna stranka nazadnje prebiva ali je prebivala;če nobenega zgoraj navedenega merila ni mogoče izpolniti, je treba zahtevek vložiti pri preiskovalnem mirovnem sodniku v kraju vlagateljevega prebivališča;če gre za skupni zahtevek zakoncev za razvezo zakonske zveze ali prenehanje življenjske skupnosti ga lahko zakonca vložita na mirovnem sodišču v kraju zadnjega skupnega prebivališča ali kraju prebivališča enega od njiju;zahtevke za sprejetje predhodnih začasnih ukrepov lahko obravnava preiskovalni mirovni sodnik v kraju vlagateljevega prebivališča.Za več informacij o španskem pravosodnem sistemu glejte spletno stran Partidos judiciales (upravna območja).
b) Formalnosti in listine
Zahtevek za razveljavitev zakonske
zveze, prenehanje življenjske skupnosti ali razvezo zakonske zveze je treba
vložiti v pisni obliki, podpisati pa ga morata odvetnik, ki pomaga
vlagatelju, in državni tožilec, ki ga zastopa. Navedena strokovnjaka sta
lahko skupna za oba zakonca, če vložita skupni zahtevek za prenehanje
življenjske skupnosti ali razvezo zakonske zveze.
Zahtevkom za prenehanje življenjske
skupnosti, razveljavitev zakonske zveze ali razvezo zakonske zveze je treba
vedno priložiti naslednje listine:
poročni list in po potrebi rojstne liste
otrok – predložitev družinske knjige (Libro de Familia) ni
listine, s katerimi vlagatelj ali
vlagatelja utemeljujeta zahtevek;
listine, na podlagi katerih se lahko oceni
finančni položaj zakoncev in po potrebi otrok, na primer napovedi za
odmero davka, plačilne liste, bančna potrdila, dokazila o lastništvu in
listine iz zemljiške knjige, če stranki zahtevata premoženje;
osnutek poravnave, če zakonca
vložita skupni zahtevek za prenehanje življenjske skupnosti ali razvezo
Španija priznava pravico do brezplačne pravne pomoči vsakemu, ki lahko dokaže, da nima dovolj sredstev za uveljavljanje pravnega varstva, pri tem pa je diskriminacija na podlagi narodnosti izključena.Kot osebe, ki nimajo dovolj sredstev za uveljavljanje pravnega varstva, se štejejo fizične osebe, katerih dohodek in finančna sredstva za vse namene na leto in na družinsko enoto ne presegajo dvakratne nacionalne minimalne plače, ki velja ob vložitvi prošnje za dodelitev brezplačne pravne pomoči [Salario Mínimo Interprofesional ].
Prošnjo je treba vložiti pri odvetniški zbornici (Colegio de Abogados) v kraju, v katerem je sodišče, pri katerem bo potekala glavna obravnava, ali na sodišču v domačem kraju vlagatelja; v tem primeru pravosodni organ obvesti krajevno pristojno odvetniško zbornico o prošnji za dodelitev brezplačne pravne pomoči.Odvetniške zbornice (Colegios de Abogados) so prejemni organ za zahtevke v čezmejnih pravnih sporih. V takšnem sporu je prejemni organ odvetniška zbornica, ki ustreza glede na običajno prebivališče ali naslov vlagatelja. Evropski prebivalec države, ki je pogodbenica Sporazuma Sveta Evrope o prenosu vlog za pravno pomoč, bo lahko prošnjo predložil osrednjemu organu, ki ga določi zadevna država za uporabo tega sporazuma. Prošnjo je treba vložiti pred začetkom postopka, če je prosilec toženec, pa pred odgovorom na zahtevek. Vendar lahko tožnik in toženec zahtevata brezplačno pomoč kadar koli, če utemeljita, da se je njun ekonomski položaj spremenil.Če ni dovolj skupnega premoženja in eden od zakoncev ni upravičen do brezplačne pravne pomoči zaradi finančnega položaja drugega zakonca, lahko od drugega zakonca zahteva, da plača vse sodne stroške ali njihov del po postopku „litis expensas“.
13. Ali je mogoče vložiti pritožbo zoper odločbo v zvezi z razvezo/prenehanjem življenjske skupnosti/razveljavitvijo zakonske zveze?
Zoper odločbe, ki jih v
postopku prenehanja življenjske skupnosti, razveze zakonske zveze ali
razveljavitve zakonske zveze sprejmejo španska sodišča, se je mogoče
pritožiti. Pritožbo je treba vložiti v petih dneh pri preiskovalnem mirovnem
sodniku, ki je sprejel odločbo, zoper katero se vlaga pritožba, in pri
katerem se pritožba formalno vloži, za odločanje v zadevi pa je pristojno
ustrezno deželno sodišče.
V Španiji odločbe, izdane v
postopku razveljavitve zakonske zveze, prenehanja življenjske skupnosti in
razveze zakonske zveze, v primeru pritožbe niso začasno izvršljive; vendar
pritožba ne zadrži učinka ukrepov, ki so sprejeti v odločbi in neposredno
izvršljivi ne glede na to, da je bila vložena pritožba.
V postopku prenehanja
življenjske skupnosti in razveze zakonske zveze, ki ga skupaj predlagata zakonca,
se zoper sodno odločbo ali sklep sodišča, s katerim postane prenehanje
življenjske skupnosti ali razveza zakonske zveze pravno veljavno in se v
celoti potrdi poravnava, ki se predloži sodniku v potrditev, ni mogoče
pritožiti, kar ne velja le za državnega tožilca, ki se lahko pritoži v korist
majhnih ali poslovno nesposobnih otrok, če je vključen v postopek. V takšnem
postopku s skupnim zahtevkom se je mogoče pritožiti zoper sodno odločbo o
zavrnitvi zahtevka za razvezo zakonske zveze ali prenehanje življenjske
skupnosti ali katerih koli ali vseh ukrepov, ki jih predlagata zakonca. V
takšnem primeru pritožba zoper sklep o teh ukrepih ne zadrži njihovega učinka
in ne vpliva na zavezujočo naravo odločbe glede prenehanja življenjske
skupnosti ali razveze zakonske zveze.
V zvezi z začasnimi in
predhodnimi ukrepi, ki jih lahko sodnik sprejme pred postopkom prenehanja
življenjske skupnosti, razveljavitve zakonske zveze ali razveze zakonske
zveze ali med njim, je treba pojasniti, da se zoper sklepe o sprejetju
takšnih ukrepov ni mogoče pritožiti, čeprav sprejete odločbe še niso
pravnomočne. Sklepi o začasnih ukrepih se ne preskusijo s pritožbo, ampak s
sodno odločbo, s katero se konča postopek prenehanja življenjske skupnosti,
razveljavitve zakonske zveze ali razveze zakonske zveze.
14. Kaj je treba storiti, da bo odločba o razvezi/prenehanju življenjske skupnosti/razveljavitvi zakonske zveze, ki jo izda sodišče v drugi državi članici, priznana v Španiji?
V zvezi s tem je treba prednostno izvajati Uredbo Sveta št. 2201/2003 (PDF File 547 KB) z dne 29. maja 2000 o pristojnosti in priznavanju ter izvrševanju sodnih odločb v zakonskih sporih in sporih v zvezi s starševsko odgovornostjo, ki velja v vseh državah članicah razen na Danskem.Če je treba le posodobiti podatke v matični knjigi ene od držav članic na podlagi sodnih odločb, ki so bile sprejete v postopku razveze zakonske zveze, prenehanja življenjske skupnosti ali razveljavitve zakonske zveze v drugi državi članici, in če se zoper te odločbe ni več mogoče pritožiti, je dovolj, da se matičarju v posamezni državi predloži s tem povezan zahtevek, ki mu je treba priložiti:izvod odločbe, ki mora izpolnjevati potrebne zahteve za določitev njene verodostojnosti v skladu z zakonodajo države, ki jo je izdala,potrdilo v skladu z ustaljenim uradnim vzorcem, ki ga izda nacionalno sodišče ali pristojni organ v državi članici, v kateri je bila odločba sprejeta,listina, ki potrjuje, da so bile listine nasprotni stranki pravilno vročene ali da je nasprotna stranka sprejela odločbo, če je bila sprejeta v njeni odsotnosti.Če se želi v Španiji pridobiti priznanje odločbe v zvezi z razvezo zakonske zveze, razveljavitvijo zakonske zveze ali prenehanjem življenjske skupnosti, sprejete v eni od držav članic, razen Danske, ali razglasitev, da se ta odločba ne sme priznati, je treba pri preiskovalnem mirovnem sodniku v kraju prebivališča osebe, zoper katero je vložen zahtevek za priznanje ali razglasitev nepriznanja, vložiti zahtevek za priznanje, pri tem pa ni treba navesti, da je odločba v državi članici, v kateri je bila sprejeta, pravnomočna. Če nasprotna stranka ne prebiva v Španiji, se lahko zahtevek vloži v katerem koli kraju v Španiji, v katerem je nasprotna stranka, ali v kraju njenega zadnjega prebivališča v Španiji, če pa to ni mogoče, v kraju prebivališča vlagatelja.
Zahtevek je treba vložiti v pisni obliki skupaj z odvetnikom in državnim tožilcem ter mu priložiti iste listine kot v prejšnjem primeru.Odločbe, sprejete na Danskem, se v Španiji priznajo v skladu s špansko zakonodajo. Procesne formalnosti se začnejo s pripravo zahtevka, ki se potem vloži neposredno na vrhovnem sodišču Španije.
15. Pri katerem sodišču v Španiji je mogoče vložiti predlog za izpodbijanje odločbe o razvezi/prenehanju življenjske skupnosti/razveljavitvi zakonske zveze, ki jo je izdalo sodišče v drugi državi članici? Kateri postopek se pri tem uporablja?
Na podlagi odgovora na prejšnje vprašanje je mogoče ugotoviti, da je postopek za nepriznanje odločbe enak kot postopek za priznanje odločbe. Če se odločba prizna v skladu z Uredbo Sveta št. 2201/2003 (PDF File 547 KB), se lahko ugovor vloži šele po obvestilu o odločitvi, da se odločba prizna, in pritožbo je treba vložiti v zakonskem roku pri ustreznem deželnem sodišču. Če gre za odločbo, sprejeto na Danskem, je treba ugovor vložiti, dokler je odločba še na vrhovnem sodišču Španije in dokler to sodišče obravnava zahtevek nasprotne stranke za priznanje odločbe. V vseh primerih morata pri uradni predložitvi ugovora sodelovati odvetnik in državni tožilec.
16. Katero pravo se uporablja v postopkih razveze zakonske zveze med zakoncema, ki ne prebivata v Španiji ali imata različno državljanstvo?
Prenehanje življenjske skupnosti in razvezo zakonske zveze v Španiji ureja skupno nacionalno pravo zakoncev ob vložitvi zahtevka; če zakonca nimata skupnega državljanstva, ti vprašanji ureja pravo, ki velja za običajno prebivališče zakoncev; če to pravo ne obstaja, se uporablja pravo zadnjega skupnega prebivališča zakoncev, če ima eden od njiju še vedno običajno prebivališče v zadevni državi. Na vrh strani
Špansko pravo se uporablja vedno, kadar ima eden od zakoncev špansko državljanstvo ali običajno prebivališče v Španiji: če se ne uporablja nobeno zgoraj navedeno pravo; če se zahtevek vloži pri španskem sodišču in prenehanje življenjske skupnosti ali razvezo zakonske zveze zahtevata oba zakonca ali eden od njiju s soglasjem drugega; če pravni sistemi iz prvega odstavka ne priznavajo prenehanja življenjske skupnosti ali razveze zakonske zveze ali jo priznavajo diskriminacijsko ali v nasprotju z javnim redom.Vendar se pravo, ki ureja prenehanje življenjske skupnosti, razvezo zakonske zveze in razveljavitev zakonske zveze, uporablja tudi za proučitev razlogov za nevzdržnost zakonske zveze ter njene posledice in učinke.Konec zakonske ureditve urejajo pogodbe in sporazumi med zakoncema, če so v skladu s pravom, ki ureja zakonske zadeve, ter pravo države ali kraja običajnega prebivališča katere koli od strank ob izdaji odločbe.Razmerja med starši in otroki ureja zakonodaja o varstvu otrok, če pa to ni mogoče, se uporablja pravo, ki velja za običajno prebivališče otroka.V zadevah glede začasnih ukrepov in ukrepov zavarovanja je treba uporabiti pravo, ki ureja prenehanje življenjske skupnosti, razveljavitev zakonske zveze ali razvezo zakonske zveze.V zvezi s potrjevanjem in preskusom tujega prava v Španiji lahko špansko sodišče, če je treba v posameznem primeru preveriti vsebino in veljavnost prava, uporabi kakršne koli načine poizvedovanja, za katere meni, da so potrebni za uporabo zadevnega prava.Na koncu je treba poudariti, da za postopke, ki potekajo v Španiji, vedno velja špansko procesno pravo ne glede na pravo, ki se uporablja za razvezo zakonske zveze, prenehanje življenjske skupnosti ali razveljavitev zakonske zveze, razen izjem iz konvencij in pogodb, katerih podpisnica je Španija, kot velja za zakonodajo Skupnosti, ki včasih vsebuje procesne določbe, ki imajo prednost pred španskim procesnim pravom.
Recommendation nº R(98) 1 of the committee of ministers to member states on family mediation - Recommandation N° R (98) 1 du Comité des Ministres aux États Membres sur la Médiation familiale [Svet Evrope] Consejo General del Poder Judicial (Splošni sodni svet) Ministerio de Justicia en España - (Ministrstvo za pravosodje v Španiji) « Ločitev - Splošne informacije | Španija - Splošne informacije »

References: sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče